Jún 2025

**Vlasová kozmetika Syoss v novom šate. V roku 2025 otvára značka novú intenzívnu kapitolu svojej bohatej histórie**

**Značka Syoss si pre svojich zákazníkov pripravila nový intenzívnejší svet, v ktorom sa môžu tešiť na profesionálnu starostlivosť a pohlcujúci zmyslový zážitok. Produkty Syoss prinášajú profesionálne výsledky a zameriavajú sa na starostlivo vybrané zložky, ktoré zabezpečujú vyživujúcu starostlivosť, žiarivé a ikonické farby alebo odvážny a sofistikovaný styling.**

Rok 2025 znamená pre Syoss nový začiatok: V kampani na rok 2025 značka vychádza zo svojho významného japonského dedičstva a viac než 45-ročnej histórie starostlivosti o vlasy a predstavuje zákazníkom nový intenzívnejší svet Syoss, do ktorého ich pozýva.

Značka Syoss pri svojom opätovnom uvedení na trh nanovo definovala trojicu hodnôt, ktoré tvoria základ značky a určujú tón pre rok 2025 a ďalšie obdobie.

Tou prvou je **profesionalita**, ktorá stojí na sile znalostí. Vďaka viac než 45 rokom skúseností v oblasti starostlivosti o vlasy disponuje značka Syoss majstrovstvom a skúsenosťami s vývojom inovatívnych receptúr, ktoré zaručujú profesionálne výsledky. V každej fáze Syoss spolupracuje s odborníkmi, ktorí chápu, že vytvorenie krásnych vlasov nie je všedná úloha, pretože vlasy majú silu zapáliť iskru v každom okamihu.

Druhú hodnotu predstavuje **intenzita**. Žiť plnohodnotný život znamená vedieť intenzívne prežiť každý okamih. Preto je zloženie produktov navrhnuté tak, aby prinášalo intenzívny zážitok a obsahovalo kľúčové zložky umocňujúce celkový účinok. Cieľom je ponúknuť zákazníkom taký zmyslový zážitok, ktorý im umožní pocítiť bohatstvo vlasov a intenzitu inšpirovanú tajomným čiernym svetom nového dizajnu, v ktorom ožívajú zmysly. Tento zážitok im pomôže žiť život s väčšou hĺbkou a vášňou.

Posledná z hodnôt sa opiera o **dôveru**. Značka Syoss vždy kladie dôraz na to, ako sa zákazníci vďaka jej produktom cítia. Z nikoho nerobí nič, čím nie je, poskytuje sebavedomie a zvláštne čaro sebadôvery, kedykoľvek je to potrebné.

**Ešte viac keratínu**

V centre produktového radu Syoss s intenzívnymi receptúrami pre profesionálne výsledky stojí vylepšený rad Keratin s najvyššou koncentráciou keratínu v histórii značky Syoss, ktorý dodáva každému typu vlasov živosť, maximálnu pevnosť a krásny styling. Keratín je bielkovina, ktorá tvorí prirodzenú štruktúru ľudských vlasov, nechtov a pokožky.

**5 dôvodov, prečo je keratín dôležitý pre starostlivosť o vlasy:**

1. **Regeneruje poškodené vlasy:** Keratín pomáha opraviť vnútornú štruktúru vlasov, ktoré boli poškodené chemickými úpravami (farbenie, trvalá), mechanickým poškodením (česanie) alebo teplom (kulmy, žehličky).
2. **Chráni ich pred lámaním:** Keratín spevňuje vlasy nielen zvnútra, ale aj navonok a chráni ich tak pred vonkajšími vplyvmi.
3. **Eliminuje krepovatenie:** Keratín pomáha vyhladiť vlasy, čo výrazne znižuje ich krepovatenie.
4. **Zvyšuje lesk a pružnosť:** Keratínové prípravky dodávajú vlasom zdravý lesk a pružnosť. Pomáhajú vyhladiť vlasovú štruktúru, takže vlasy vyzerajú zdravšie, lesklejšie a silnejšie.

**Intenzívne produkty**

Produkty na vlasy Syoss obsahujú starostlivo vybrané zložky, ktoré zabezpečujú žiarivé farby, hĺbkovú starostlivosť a sofistikovaný styling.

**Intenzívnejšie farby**. Permanentné farby teraz poskytujú intenzívnu farbu až na 100 dní profesionálnej farebnej intenzity a až 100 % krytie šedín vďaka inovatívnemu zloženiu farbiaceho krému. Následný krok v podobe hĺbkovej masky s keratínom vyživuje a posilňuje čerstvo farbené vlasy.

**Intenzívnejšia starostlivosť**. Rad Intense Keratin s posilňujúcim keratínovým komplexom obnovuje krehké, ľahko lámavé vlasy a pomáha im, aby boli až o 20× silnejšie zvnútra.
**Intenzívnejší styling**. Všetky stylingové produkty Syoss umožňujú vytvárať výrazné účesy, prinášajú posilňujúcu kombináciu niacínamidu a panthenolu a ponúkajú vylepšenú parfumáciu pre dlhotrvajúci zážitok z vône.

**Intenzívna expertíza**

Kiyoko Odo, kreatívna riaditeľka značky Syoss pre starostlivosť o vlasy a kaderníčka, podporuje značku svojimi odbornými znalosťami, aby vytvorila osobitý jazyk vlasov. Inšpiráciu čerpá z trendov v oblasti vlasového stylingu, módy a životného štýlu, pričom zostáva verná dedičstvu značky zakorenenému v japonských postupoch a profesionálnom prístupe.

„*Stať sa súčasťou tímu Syoss bol pre mňa veľmi emotívny zážitok, pretože sa mi vrátili spomienky na detstvo v Japonsku. Značka v novom šate vo mne rezonuje viac než kedykoľvek predtým, pretože cítim hlboké prepojenie vďaka nášmu spoločnému dedičstvu a profesionálnemu prístupu. Som nadšená, že môžem byť súčasťou tejto novej kapitoly, a teším sa na spoluprácu so značkou Syoss pri zintenzívňovaní života našich zákazníkov prostredníctvom ich vlasov*,“ hovorí.

**Intenzívny dizajn**

Opätovné uvedenie značky Syoss na trh je zasadené do čierneho sveta, ktorý zintenzívňuje zmysly, naznačuje premenu a odkazuje na pôvod značky, ktorá má korene v japonskej kultúre. Súčasťou nového dizajnu je aj intenzívnejšie prepojenie s japonským dedičstvom značky Syoss: logo – teraz výraznejšie – je zobrazené vertikálne a inšpirované „tategaki“, teda japonskou vertikálne štruktúrovanou formou písma.

Logo dopĺňa kľúčový dizajnový prvok, ktorý je inšpirovaný ťahom štetca Ensō, ktorý má korene v zenovom umení. Tento ručne kreslený kruh symbolizuje osvietenie, silu, eleganciu a vesmír. Je ovplyvnený zenbudhistickou filozofiou a japonskou estetikou, jeho minimalizmus a neúplný stav otvoreného kruhu znamenajú pohyb, vývoj, dokonalosť všetkých vecí a krásu nedokonalosti.

Hlavným sloganom kampane sa stala výzva „You. Intensified.“, ktorou dáva Syoss vlasom silu zapáliť iskru v každom okamihu. Značka Syoss v sebe nesie intenzitu, noc aj mystiku a stáva sa miestom sebavedomia a štýlu, ktoré si zaslúži byť oslavované. Kampaň napokon rozpráva príbeh o tom, ako vstup do čierneho sveta Syoss uvádza do pohybu zmyslový zážitok plný emócií, ktorý podnieti obdivuhodnú premenu a odhalí intenzívnejšie ja.

O spoločnosti Henkel

Vďaka svojim značkám, inováciám a technológiám je spoločnosť Henkel svetovým lídrom na trhoch s priemyselným a spotrebným tovarom. Obchodná divízia Adhesive Technologies je globálnym lídrom na trhu so spojovacími a lepiacimi materiálmi, tmelmi a funkčnými nátermi. Obchodná divízia Consumer Brands sa drží na popredných miestach na mnohých svetových trhoch predovšetkým v segmentoch vlasovej kozmetiky a pracích a čistiacich prostriedkov pre domácnosť. Medzi tri najsilnejšie značky spoločnosti patria Loctite, Persil a Schwarzkopf. Vo finančnom roku 2024 vykázala spoločnosť Henkel obrat vo výške viac než 21,6 mld. eur a upravený prevádzkový zisk približne vo výške 3,1 mld. eur. Prioritné akcie spoločnosti Henkel sú kótované na nemeckom akciovom indexe DAX. Udržateľnosť už dlhodobo patrí medzi tradičné priority spoločnosti Henkel, pričom na plnenie konkrétnych cieľov má spoločnosť vypracovanú jasnú stratégiu dlhodobej udržateľnosti. Spoločnosť Henkel bola založená v roku 1876 a dnes celosvetovo zamestnáva približne 47 000 zamestnancov, ktorých spája silná firemná kultúra, spoločné hodnoty a spoločné poslanie: „Pioneers at heart for the good of generations“. Viac informácií nájdete na stránkach [www.henkel.com](http://www.henkel.com).

O spoločnosti Henkel Slovensko

HENKEL SLOVENSKO spol. s r. o.pôsobí na slovenskom trhu od roku 1991 a zastrešuje obe obchodné divízie spoločnosti – Henkel Consumer Brands a Henkel Adhesive Technologies. Významnou súčasťou je aj GBS+ Bratislava – najväčšia expertná pobočka skupiny Henkel na svete. Od svojho založenia v roku 2006 poskytuje služby naprieč Európou a ďalšími regiónmi vo viac ako 30 jazykoch a zamestnáva vyše 1 600 odborníkov. Spolu s lokálnym obchodným zastúpením, ktoré ponúka viac než 50 značiek, má Henkel na Slovensku viac ako 1 900 zamestnancov. Spoločnosť je osem rokov po sebe ocenená titulom Najzamestnávateľ v kategórii Centrá zdieľaných služieb. Taktiež získala množstvo uznaní za svoj prístup k diverzite, rovnosti a inklúzii, udržateľnosti, starostlivosti o zdravie zamestnancov a inovatívnej komunikácii. Viac informácií nájdete na stránke [www.henkel.sk](http://www.henkel.sk).

Kontakt

**Marta Turóciová, Seesame Communication Experts**

Telefón: +421 915 964 033

E-mail: turociova@seesame.com